**Լյուշնյա** (ալբաներեն՝ **Lushnjë**), քաղաք Ալբանիայի կենտրոնական մասում, Ֆիերիի գավառում։ Նույնանուն ենթաշրջանի վարչական կենտրոնն է։ Զբաղեցնում է 372.91 կմ2 տարածք։ 2011 թվականի մարդահամարի տվյալներով բնակչության թվաքանակը եղել է 83.659:

Քաղաքից մոտավորապես 30 կիլոմետր հեռավորության վրա գտնվում Դիվյակա-Կարավաստա ազգային պարկը (*Divjakë-Karavasta National Park*):

Պատմություն
-----------

Ավանդազրույցն ասում է, որ բնակավայրը, որն ընկած է Բերատից Դուռես տանող ճանապարհի վրա, դեռևս օսմանյան տիրապետության ժամանակներում հիմնել է անվանի մի տիկին, անունը՝ Սալյուշա։ Տարեցներից շատերը մինչև օրս քաղաքը Սալյուշա են անվանում։ Մերձակայքում է գտնվում Սավրայի դաշտը, որտեղ 1385 թվականին տեղի է ունեցել առաջին ճակատամարտը Զետայի իշխանության և թուրք զավթիչների միջև։

1920 թվականի հունվարին Լյուշնյայում համաժողովի են հավաքվել ալբանական կլանների առաջնորդները, Լյուշնյան հռչակել Ալբանիայի ժամանակավոր մայրաքաղաք (նախքան մայրաքաղաքը Տիրանա տեղափոխելը)։

Ժողովրդագրություն
-----------------

Թե՛ 1918 թվականին և թե՛ վերջին շրջանում անցկացված մարդահամարի տվյալների համաձայն՝ Լյուշնյայի բնակիչների մոտավորապես կեսը մուսուլմաններ են, մյուս կեսը՝ քրիստոնյաներ։ Ընդ որում՝ քրիստոնյաների մեջ գերակշռում են ուղղափառները, մուսուլմանների մեջ՝ սուննիները։

**Բնակչության թվաքանակի փոփոխությունները.**

Տնտեսություն
------------

Լյուշնյան ընկած է միջերկրածովյան տաք կլիմայի գոտում գտնվող Մուզեկե տարածաշրջանում, որը գյուղատնտեսական ապրանքներ է մատակարարում թե՛ Ալբանիայի այլ շրջանների և թե՛ եվրոպական մի շարք երկրների։ Այս քաղաքում է գործում Ալբանիայի գյուղատնտեսական գիտահետազոտական ազգային ինստիտուտը։ Կոմունիստների իշխանության տարիներին աշխատել են նաև թղթի, պլաստմասսաների, սննդի արդյունաբերության ձեռնարկություններ, որոնց մի մասը շարունակում է գործել նաև մեր օրերում։ Վերջին տասնամյակների ընթացքում ստեղծվել են աղյուսի պատրաստման, մարմարի հանույթի ու մշակման, ձիթապտղի ձեթի արտադրության ձեռնարկություններ։

Պատկերասրահ
-----------

* Քաղաքի համայնապատկերըՔաղաքի համայնապատկերը
* Կոնգրեսի շենքըԿոնգրեսի շենքը
* Արդենիցա վանքըԱրդենիցա վանքը
* Քաղաի կենտրոնըՔաղաի կենտրոնը

Գրականություն
-------------

* D.Hall, *Albania and the Albanians*, New York 1994.

Ծանոթագրություններ
------------------

1. ↑  «Correspondence table LAU – NUTS 2016, EU-28 and EFTA / available Candidate Countries» (XLS). Eurostat. Վերցված է 2019 թ․ սեպտեմբերի 25-ին.
2. ↑  «Population and housing census - Fier 2011» (PDF). INSTAT. Արխիվացված է օրիգինալից (PDF) 2020 թ․ հոկտեմբերի 8-ին. Վերցված է 2019 թ․ սեպտեմբերի 25-ին.
3. ↑
4. ↑  Siegfried Gruber. «Regional variation in marriage patterns in Albania at the beginning of the 20th century». www-gewi.uni-graz.at. Արխիվացված է օրիգինալից 2019 թ․ մայիսի 2-ին. Վերցված է 2014 թ․ հունիսի 11-ին. Seiner's 1918 data mapped here:  Արխիվացված 2019-10-27 Wayback Machine
5. ↑  «Tatjana Dishnica on the history of the scientific agricultural institutes of Albania» (PDF). Արխիվացված է օրիգինալից (PDF) 2017 թ․ օգոստոսի 3-ին. Վերցված է 2017 թ․ օգոստոսի 2-ին.

Արտաքին հղումներ
----------------

* History of the city
* Municipality of Lushnje
* Official Fier County Travel Guide
* 

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լյուշնյա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n98042674 · VIAF: 154949497 · WorldCat VIAF: 154949497 |

 |